MV-julkaisun uudeksi vastuuhenkilöksi ilmoittautunut Juha Korhonen kertoo kyllästyneensä jatkuvaan arvosteluun ja loanheittoon julkaisua lähellä olevilta piireiltä. MV-julkaisun sivut suljettiin tiistaina.

– Näillä näkymin pysyy lopullisesti kiinni, jos ei tähän jokin järki tule. En voi sitä lopullisesti luvata, mutta näillä näkymin kyllä. Siitä ei vaan tullut mitään, sanoo Korhonen STT:lle.

– Se että alkavat omat haukkua, se on ikävä piirre. Ei se ole sen arvoista, kun ei siitä rahaakaan saa, hän jatkaa.

Korhonen on vetänyt MV-verkkojulkaisua tammikuusta lähtien. Julkaisun vuonna 2014 perustanut Ilja Janitskin on tällä hetkellä tutkintavankeudessa. Häntä epäillään muun muassa useista tekijänoikeusrikoksista ja törkeistä kunnianloukkauksista, jotka liittyvät pääosin MV-julkaisuun.

Lue lisää:

MV-lehti poissa käytöstä – uusi vetäjä tilittää pettyneensä toimintaan